Kommissaris versoek om Lesufi-uitlatings te ondersoek | Maroela Media
In die eerste van ŉ reeks stappe teen Panyaza Lesufi, die Gautengse LUR vir onderwys, het die VF Plus Dinsdag ŉ amptelike versoek aan die Gautengse wetgewer se integriteitskommissaris gerig om sy onlangse uitlatings teen wit leerlinge te ondersoek.
Anton Alberts, woordvoerder van die VF Plus, het gesê die party grond sy klagte op die minagting van die Suid-Afrikaanse Grondwet wat enige vorm van rassisme verbied, en twee klousules van die Gautengse wetgewer se gedragskode wat bepaal wetgewerlede moet die amp wat hul beklee waardig wees en dat hulle altyd eerbaar en met integriteit moet optree.
“Lesufi se kwetsende verwysing verlede week na wit skoolkinders as ‘klein basies’ voor ŉ gehoor waar hy sy departement se operasionele planne vir die jaar rakende moedertaalonderrig uiteengesit het, is onaanvaarbaar. Die term ‘klein basies’ is duidelik ŉ verwysing na die apartheidsera. Nie alle Afrikaners het die gebruik van sulke terme goedgekeur nie en dit kan beskou word as ŉ rassistiese praktyk waarmee weggedoen is in die nuwe demokratiese bedeling,” het Alberts verduidelik.
“Alle Suid-Afrikaners het 25 jaar gelede ŉ nuwe era van samewerking en gelykheid omarm. Om daarom na ‘n wit persoon of ŉ Afrikaner as ‘baas’ of ‘kleinbaas’ te verwys, is ‘n etikettering van hulle as rassisties, wat ‘n baie ernstige aanklag is. Lesufi het deur sy uitlatings alle wit kinders en in die besonder Afrikaners – in die konteks van sy eie verwysings na Afrikaanse skole – as rassiste gebrandmerk.”
Alberts sê die waarheid is dat Lesufi wil aanhou om apartheid te gebruik as meganisme om wittes te straf deur Afrikaans te vernietig. “Dit terwyl daar meer bruin en swart sprekers van Afrikaans is as wittes.”
Panyaza Lesufi VF Plus
Dis reg so, gee die man gas met als wat dit verg, ALS, hou nie ‘n duim terug nie: Hier is wat hy gesê het, so berig Beeld op 15 Junie. “As iemand sê: ‘Ek wil net in Afrikaans onderrig word’, sal ek dit toelaat. Ek sal jou ’n onderwyser gee om jou te onderrig, maar dit beteken nie die hele skool moet Afrikaans wees nie,” het hy gisteroggend op ’n inligtingsessie by Nasrec in Johannesburg gesê. “Jy kan na Blok A gaan vir Afrikaans en ons sal na Blok B gaan vir Engels of Pedi in dieselfde skool sodat… Lees meer »
Mnr Lesufi is ‘n man wat nie weet wat hy nie weet nie. Hy sal dit die dag uitvind as hy geweeg word en te lig bevind word. Hy is besig om die Afrikaans-sprekendes van alle rasse saam te snoer wat tot goeie gevolge sal lei. Tegnologie is aan ons kant en daar is genoeg entrepeneurs wat Afrikaanse moedertaal onderrig na hoer hoogtes gaan neem. Afriforum is besig met ‘n R4,5miljard plan en so sal die een na die ander begin deurkom. In die land van die blindes is die een-oog-koning-Lesufi
Hierdie is n gevaarlike rassis wat Afrikaans sal aanval om sy swak prestasie van nie skole bou weg te steek
Viva Anton Alberts! Dit is lankal tyd dat hierdie man , sg. LUR Onderwys, in die bek geruk en verantwoordelik gehou word vir sy kwetsende en beledigende op- en aanmerkings. Dit drup van rassisme. Hy is in die eerste plek nie ‘n onderwysmens nie. Hy weet van onderwys net mooi niks en hou hom doenig, as rassis, met opstokery en politiekery. Hy dra geensins die belange van alle kinders en onderwysers op die hart nie, versaak die onderwys in die oortreffende trap en is ‘n klaaglike mislukking. Vir die onderwys is hy ‘n totale verleentheid. Dit het lankal tyd geword… Lees meer »
Sy onderrok hang elke keer ver uit. Dit gaan hom duur te staan kom.